**รายงานการประชุมคณะกรรมการประจำคณะวิศวกรรมศาสตร์**

**ครั้งที่** 75-16**/2561**

**วันพฤหัสบดีที่** 30 สิงหาคม **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.รัตมณี นันทสาร ผู้ช่วยคณบดีฝ่ายกายภาพ และสิ่งแวดล้อม

แทนรองคณบดีฝ่ายบริหาร

1. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
2. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
3. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
4. อ.จารุพล สุริยวนากุล รองคณบดีฝ่ายพัฒนานักศึกษา
5. ผศ.ขนิษฐา คำวิลัยศักดิ์ รองคณบดีฝ่ายวิชาการ
6. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
7. รศ.สมชาย ชวนอุดม หัวหน้าสาขาวิชาวิศวกรรมเกษตร
8. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
9. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
10. รศ.ธนากร วงศ์วัฒนาเสถียร กรรมการผู้ทรงคุณวุฒิ
11. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. ผศ.กิติโรจน์ หวันตาหลา แทนหัวหน้าสาขาวิชาวิศวกรรมเคมี
2. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
3. นางสาวเต็มศิริ เชื้อเอี่ยมพันธ์ แทนหัวหน้างานพัฒนาวิชาการ และพัฒนานักศึกษา
4. นายทองปาน สุนทรารักษ์ หัวหน้างานแผนยุทธศาสตร์และเทคโนโลยีสารสนเทศ
5. นางมยุรี ยงกำลัง หัวหน้างานคลังและพัสดุ
6. นางสาวกัญญณัท วรศรี หัวหน้างานบริหารโครงสร้างพื้นฐาน
7. นางสาวสุกัญญา วรรณสิทธิ์ หัวหน้างานวิจัยและบริการวิชาการ
8. นางวรรณคณี ใหม่คามิ หัวหน้างานบริหารและสื่อสารองค์กร

**ผู้ไม่มาประชุม**

1. รศ.วินัย ศรีอำพร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 ประกาศคณะกรรมการสรรหาอธิการบดีมหาวิทยาลัยขอนแก่น (ฉบับที่ 6/2561) เรื่อง กำหนดหลักเกณฑ์และวิธีการเสนอชื่ออธิการบดีด้วยวิธีการหย่อนบัตรสำหรับหน่วยเสนอชื่อที่เลือกใช้วิธีการเสนอชื่อโดยการหย่อนบัตร ตามประกาศคณะกรรมการสรรหาอธิการบดีมหาวิทยาลัยขอนแก่น ฉบับที่ 5/2561**

ประธานได้แจ้งที่ประชุมว่า เพื่อให้การดำเนินการสรรหาอธิการบดีมหาวิทยาลัยขอนแก่น ในขั้นตอนการเสนอชื่อด้วยวิธีหย่อนบัตรเป็นไปด้วยด้วยความเรียบร้อย มีประสิทธิภาพ และเป็นการกำหนดหลักเกณฑ์และวิธีการเสนอชื่ออธิการบดีด้วยวิธีการหย่อนบัตรสำหรับหน่วยเสนอชื่อที่เลือก ใช้วิธีการเสนอชื่อโดยการหย่อนบัตร คณะกรรมการสรรหาอธิการบดีมหาวิทยาลัยขอนแก่น จึงได้ออกประกาศคณะกรรมการสรรหาอธิการบดีมหาวิทยาลัยขอนแก่น (ฉบับที่ 6/2561) เรื่อง กำหนดหลักเกณฑ์และวิธีการเสนอชื่ออธิการบดีด้วยวิธีการหย่อนบัตรสำหรับหน่วยเสนอชื่อที่เลือกใช้วิธีการเสนอชื่อโดยการหย่อนบัตร ตามประกาศคณะกรรมการสรรหาอธิการบดีมหาวิทยาลัยขอนแก่น ฉบับที่ 5/2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

มติ **ที่ประชุมรับทราบ**

**1.2 สรุปผลการประเมินการสอนรายบุคคล**

รองคณบดีฝ่ายบริหารได้เสนอต่อที่ประชุมว่า คณะฯ ได้สรุปผลการประเมินการสอน เพื่อประกอบการขอตำแหน่งทางวิชาการของบุคคล จำนวน 3 ราย ดังนี้

1) ผู้ช่วยศาสตราจารย์รักน้อย อัครรุ่งเรืองกุล ข้าราชการพลเรือน มีความประสงค์ขอกำหนด ตำแหน่งทางวิชาการเป็น รองศาสตราจารย์ ในสาขาวิชาวิศวกรรมอุตสาหการ

2) ผู้ช่วยศาสตราจารย์คมกฤช ปิติกฤษ์ พนักงานมหาวิทยาลัย มีความประสงค์ขอกำหนดตำแหน่ง ทางวิชาการเป็น รองศาสตราจารย์ ในสาขาวิชาวิศวกรรมอุตสาหการ

3) อาจารย์ฐิติพงศ์ จำรัส พนักงานมหาวิทยาลัย มีความประสงค์ขอกำหนดตำแหน่งทางวิชาการเป็น ผู้ช่วยศาสตราจารย์ ในสาขาวิชาวิศวกรรมอุตสาหการ

ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่** 74-15**/2561 เมื่อวันพฤหัสบดีที่** 23 สิงหาคม

**2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **74-15**/2561 โดยมีการแก้ไข ดังนี้

- หน้าที่ 8 บรรทัดที่ 18 ตัดข้อความ “และบริหารการก่อสร้าง (Civil Engineering and Construction Management) ออก

- หน้าที่ 8 บรรทัดที่ 28 ตัดข้อความ “และบริหารการก่อสร้าง (Civil Engineering and Construction Management) ออก

- หน้าที่ 9 บรรทัดที่ 17 ตัดข้อความ “และอาหารว่างและเครื่องดื่ม จำนวน 1 มื้อ” ออก

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรวิศวกรรมศาสตรมหาบัณฑิต (วศ.ม.) ประจำภาคการศึกษาปลาย ปีการศึกษา 2560 รวมจำนวน 15 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 18/2561 เมื่อวันที่ 21 สิงหาคม 2561 และครั้งที่ 19/2561 เมื่อวันที่ 27 สิงหาคม 2561 เรียบร้อยแล้ว ดังนี้

-  สาขาวิชาวิศวกรรมเกษตร แผน ก แบบ ก 2 จำนวน 1 คน

-  สาขาวิชาวิศวกรรมอุตสาหการ แผน ก แบบ ก 2 จำนวน 3 คน

-  สาขาวิชาวิศวกรรมเครื่องกล แผน ก แบบ ก 2 จำนวน 1 คน

-  สาขาวิชาวิศวกรรมเคมี แผน ก แบบ ก 2 จำนวน 1 คน

-  สาขาวิชาวิศวกรรมคอมพิวเตอร์ แผน ก แบบ ก 1 จำนวน 1 คน

-  สาขาวิชาวิศวกรรมคอมพิวเตอร์ แผน ก แบบ ก 2 จำนวน 1 คน

-  สาขาวิชาวิศวกรรมโลจิสติกส์ฯ แผน ก แบบ ก 2 จำนวน 7 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.2 (ร่าง) ประกาศคณะวิศวกรรมศาสตร์ เรื่อง แนวปฏิบัติการสรรหาอธิการบดีมหาวิทยาลัยขอนแก่น**

ประธานได้แจ้งที่ประชุมว่าเพื่อให้การดำเนินการสรรหาอธิการบดีมหาวิทยาลัยขอนแก่น ในขั้นตอนการเสนอชื่อด้วยวิธีหย่อนบัตรเป็นไปด้วยด้วยความเรียบร้อย มีประสิทธิภาพ คณะฯ ต้องกำหนดแนวปฏิบัติการสรรหาอธิการบดีมหาวิทยาลัยขอนแก่น ตามระเบียบ และประกาศคณะกรรมการสรรหาอธิการบดีมหาวิทยาลัยขอนแก่น ที่เกี่ยวข้อง จึงได้จัดทำ (ร่าง) ประกาศคณะวิศวกรรมศาสตร์ เรื่อง แนวปฏิบัติการสรรหาอธิการบดี มหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

* **ให้แก้ไข ข้อ 5 เป็นดังต่อไปนี้**

**“ข้อ 5 วัน เวลา และสถานที่ใช้สิทธิเสนอชื่อ**

**การใช้สิทธิเสนอชื่อ ดำเนินการในวันที่ 6 กันยายน 2561 ตั้งแต่เวลา 08.00 – 15.00 นาฬิกา โดยไม่มีการเสนอชื่อล่วงหน้า และผู้มีสิทธิเสนอชื่อต้องมาแสดงตนใช้สิทธิเสนอชื่อด้วยตนเอง ในกรณีที่ได้รับอนุมัติให้เดินทางไปราชการในวัน เวลาเสนอชื่อ สามารถเสนอชื่อได้ 2 วิธี ในวันเวลาเสนอชื่อดังกล่าว ดังต่อไปนี้**

**5.1 ใช้อีเมลมหาวิทยาลัยขอนแก่นของตนเองส่งอีเมลไปยัง chimuk@kku.ac.th (ประธานคณะกรรมการดำเนินการสรรหาอธิการบดีมหาวิทยาลัยขอนแก่น : รองศาสตราจารย์ชินะวัฒน์ มุกตพันธุ์) ซึ่งจะนับการส่งครั้งแรกเพียงครั้งเดียว ในวันที่ 6 กันยายน 2561 ตั้งแต่เวลา 08.00 – 15.00 นาฬิกา โดยอิงตามเวลาประเทศไทยที่ได้รับอีเมลเท่านั้น หรือ**

**5.2 จัดทำหนังสือมอบอำนาจตามเอกสารแนบท้ายประกาศฉบับนี้ โดยให้ผู้มีสิทธิ์เสนอชื่อผู้สมควรดำรงตำแหน่งอธิการบดีมหาวิทยาลัยขอนแก่นดำเนินการเสนอชื่อด้วยวิธีการเขียนชื่อลงในกระดาษ และเมื่อดำเนินการเรียบร้อยแล้วให้ปิดผนึกซอง แล้วมอบอำนาจให้ผู้มีสิทธิเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น ไปยื่นให้ประธานคณะกรรมการดำเนินการสรรหาอธิการบดีมหาวิทยาลัยขอนแก่น (รองศาสตราจารย์ชินะวัฒน์ มุกตพันธุ์) ในวันเวลาเสนอชื่อดังกล่าว พร้อมแนบสำเนาบัตรประชาชน หรือบัตรข้าราชการ/พนักงานมหาวิทยาลัย/พนักงานหน่วยงานในกำกับ/ลูกจ้างประจำ/พนักงานราชการ ทั้งผู้มอบอำนาจและรับมอบอำนาจ”**

* **ข้อ 6.2 วรรค 3 ให้ตัดข้อความ “ที่คณะกรรมการดำเนินงานฯ” ออก**
* **แก้ไข ข้อ 7 เป็น “ให้รองคณบดีฝ่ายบริหารรักษาการให้เป็นไปตามประกาศนี้”**
* **ข้อ 8 จาก “...คณบดี...” แก้ไขเป็น “...คณะกรรมการประจำคณะวิศวกรรมศาสตร์...”**

**ทั้งนี้ ให้ฝ่ายบริหารดำเนินการต่อไป**

**5.3 (ร่าง) คำสั่งคณะวิศวกรรมศาสตร์ เรื่อง คำสั่งแต่งตั้งคณะกรรมการดำเนินงาน การเสนอชื่อผู้สมควรดำรงตำแหน่งอธิการบดี มหาวิทยาลัยขอนแก่น ประจำ**

**คณะวิศวกรรมศาสตร์**

ประธานได้เสนอต่อที่ประชุมว่า เพื่อให้การดำเนินการสรรหาอธิการบดีมหาวิทยาลัยขอนแก่น เป็นไปด้วยด้วยความเรียบร้อย มีประสิทธิภาพ คณะฯ ต้องกำหนดแนวปฏิบัติการสรรหาอธิการบดีมหาวิทยาลัยขอนแก่น ตามระเบียบและประกาศคณะกรรมการสรรหาอธิการบดีมหาวิทยาลัยขอนแก่น ที่เกี่ยวข้อง จึงได้จัดทำ (ร่าง) คำสั่งมหาวิทยาลัยขอนแก่น เรื่อง คำสั่งแต่งตั้งคณะกรรมการดำเนินงาน การเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น ประจำคณะวิศวกรรมศาสตร์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.4 (ร่าง) คำสั่งคณะวิศวกรรมศาสตร์ เรื่อง คำสั่งแต่งตั้งคณะอนุกรรมการประจำคูหา**

**การเตรียมสถานที่ และการประชาสัมพันธ์ การเสนอชื่อผู้สมควรดำรงตำแหน่ง อธิการบดี มหาวิทยาลัยขอนแก่น ประจำคณะวิศวกรรมศาสตร์**

ประธานได้เสนอต่อที่ประชุมว่า เพื่อให้การดำเนินการสรรหาอธิการบดีมหาวิทยาลัยขอนแก่น เป็นไปด้วยด้วยความเรียบร้อย มีประสิทธิภาพ คณะฯ ต้องกำหนดแนวปฏิบัติการสรรหาอธิการบดีมหาวิทยาลัยขอนแก่น ตามระเบียบ และประกาศคณะกรรมการสรรหาอธิการบดีมหาวิทยาลัยขอนแก่น ที่เกี่ยวข้อง จึงได้จัดทำ (ร่าง) คำสั่งมหาวิทยาลัยขอนแก่น เรื่อง คำสั่งแต่งตั้งคณะอนุกรรมการประจำคูหาการเตรียมสถานที่ และการประชาสัมพันธ์ การเสนอชื่อผู้สมควรดำรงตำแหน่งอธิการบดี มหาวิทยาลัยขอนแก่น ประจำคณะวิศวกรรมศาสตร์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.5 รับรองผลการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 จำนวน 1 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 13/2561 เมื่อวันที่ 27 สิงหาคม 2561 เรียบร้อยแล้ว ดังนี้

รายวิชาวิทยานิพนธ์

-  สาขาวิชาวิศวกรรมเครื่องกล จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 วิธีการและหลักการในการดำเนินงานการเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น**

ประธานได้หารือที่ประชุมถึงวิธีการและหลักการในการดำเนินงานการเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น ในขั้นตอนการประมวลผลการเสนอชื่อ และสรุปผลการเสนอชื่อ ในวันที่ 6 กันยายน 2561 ตั้งแต่เวลา 15.01 น. เป็นต้นไป ณ ห้องประชุม 1 ชั้น 8 ตึกเพียรวิจิตร รายละเอียด ดังต่อไปนี้

1. นำกล่องรับบัตรมายังห้องประชุมโดยให้เจ้าหน้าที่ที่เกี่ยวข้องเข้าร่วมประชุมเพื่อช่วยดำเนินการ
2. นับจำนวนบัตรทั้งหมด
3. เริ่มนับคะแนนโดยให้ที่ประชุมร่วมพิจารณาทีละบัตร โดยฉายบัตรด้วยเครื่องฉายภาพภายในห้องประชุมเฉพาะรายที่มีปัญหาในการตีความและสื่อความหมาย
4. รวบรวมความถี่ด้วยกระดานและผู้จดบันทึกอีกอย่างน้อย 1 ราย
5. สรุปผลการเสนอชื่อ

**มติ** **ที่ประชุมพิจารณาแล้วมีมติเห็นชอบ ในการนี้ บัตรที่เสนอชื่อเดียวกันทั้ง 2 ชื่อ ให้นับเป็น 1 คะแนน โดยไม่นับเป็นบัตรเสีย ทั้งนี้ ให้ฝ่ายบริหารดำเนินการต่อไป**

**7.2 กำหนดการประชุมคณะกรรมการประจำคณะวิศวกรรมศาสตร์ ในคราวประชุมครั้งที่ 76-17/2561 วันพฤหัสบดีที่ 6 กันยายน 2561**

ประธานได้หารือที่ประชุมว่า ตามที่มหาวิทยาลัยขอนแก่นได้กำหนดให้มีการเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น ในวันพฤหัสบดีที่ 6 กันยายน 2561 ซึ่งคณะกรรมการประจำคณะวิศวกรรมศาสตร์ ในคราวประชุมครั้งที่ 76-17/2561 วันพฤหัสบดีที่ 6 กันยายน 2561 จะต้องประมวลผลการเสนอชื่อและสรุปผลการเสนอชื่อและส่งไปยังคณะกรรมการสรรหาอธิการบดีมหาวิทยาลัยขอนแก่น ภายในเวลา 20.00 น. นั้น คณะฯ เห็นควรให้ดำเนินการประชุมตามวาระปกติตามกำหนดการเดิม คือ เริ่มตั้งแต่เวลา 13.30 น. เป็นต้นไป จึงขอหารือที่ประชุม

รองคณบดีฝ่ายพัฒนานักศึกษาได้แจ้งที่ประชุมเพิ่มเติมว่า ในวันพฤหัสบดีที่ 6 กันยายน 2561 เวลา 13.00 น. ณ อาคาร 50 ปี วิศวะรวมใจ คณะฯ จะดำเนินการจัดกิจกรรมไหว้ครู ซึ่งเมื่อแล้วเสร็จกิจกรรม ประมาณเวลา 14.30 น. นักศึกษาบางสาขาวิชาจะมีกิจกรรมไหว้ครู และกิจกรรมอื่นตามแต่ละสาขาวิชาต่อไป จึงแจ้งที่ประชุมเพื่อรับทราบ

**มติ** **ที่ประชุมพิจารณาแล้วมีมติให้ประชุมคณะกรรมการประจำคณะฯ ในคราวประชุมครั้งที่ 76-17/2561 วันพฤหัสบดีที่ 6 กันยายน 2561 เวลา 14.30 น. โดยประชุมเพื่อดำเนินงานการเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่นเพียงวาระเดียว**  **ทั้งนี้ ให้ฝ่ายบริหารดำเนินการต่อไป**

**เลิกประชุมเวลา** 15.20 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**